R E P U B L I K A H R V A T S K A

ŽUPANIJA KARLOVAČKA

**OSNOVNA ŠKOLA „JOSIPDOL“**

**JOSIPDOL**

Karlovačka 17, 47303 Josipdol

Kontakt tel.: 047/581-112

e-mail: [ured@os-josipdol.skole.hr](mailto:ured@os-josipdol.skole.hr)

KLASA:112-01/20-01/121

URBROJ:2133-28-01-20-1

U Josipdolu, 7.12.2020.

Temeljem članka 26. Zakona o predškolskom odgoju i obrazovanju ("N.N." broj: 10/97., 107/07. i 94/13.), članka 7. Pravilnika o načinu i postupku zapošljavanja (KLASA:035-01/19-01/5; URBROJ:2133-28-01-19-1 od 29.4.2019.g.; KLASA: 035-01/20-01/6, URBROJ:2133-28-01-20-1 od 10.06.2020. g.) i Odluke Školskog odbora Osnovne škole „Josipdol“, Josipdol, od 3.12.2020. godine (KLASA:003-01/20-01/15, URBROJ:2133-28-05-20-11), Osnovna škola „Josipdol“ Josipdol, raspisuje

**N A T J E Č A J**

**za popunu radnog mjesta**

**Odgojitelj/ica – 1 izvršitelj na neodređeno puno radno vrijeme pri PŠ Tounj**

Na natječaj se ravnopravno mogu javiti osobe oba spola.

Za prijem u radni odnos kandidati moraju ispunjavati uvjete utvrđene Zakonom o predškolskom odgoju i obrazovanju („N.N.“ broj: 10/97., 107/07., 94/13. i 98/19.) i Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („N.N.“ broj: 133/97.) odnosno moraju imati:

* završen preddiplomski sveučilišni studij ili stručni studij za odgojitelja predškolske djece – stručni prvostupnik predškolskog odgoja, odnosno studij za odgojitelja predškolske djece kojim je stečena VŠS u skladu s ranijim propisima – odgojitelj predškolske djece, nastavnik predškolskog odgoja,
* položen stručni ispit za rad u predškolskom odgoju i obrazovanju.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.”broj: 87/08., 86/09., 92/10., 105/10.-ispravak, 90/11., 16/12., 86/12., 126/12., 94/13., 152/14., 7/17., 68/18., 98/19. i 64/20.) i članka 25. Zakona o predškolskom odgoju i obrazovanju ("N.N." broj: 10/97., 107/07., 94/13. i 98/19.).

Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno druge ustanove koja ima uvid u kaznenu evidenciju.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) i naziv radnog mjesta na koje se prijavljuje.

Uz prijavu na natječaj kandidati su obvezni priložiti:

1. vlastoručno potpisana prijava
2. životopis
3. diploma odnosno dokaz o stečenoj stručnoj spremi
4. dokaz o državljanstvu
5. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 25. Zakona o predškolskom odgoju i obrazovanju (NN 10/97, 107/07, 94/13 i 98/19) s naznakom roka izdavanja, *ne starije od dana raspisivanja natječaja*
6. Uvjerenje nadležnog suda da se protiv kandidata ne vodi prekršajni postupak (ne starije

od dana raspisivanja natječaja) u smislu članka 25. Zakona o predškolskom odgoju i obrazovanju (NN 10/97, 107/07, 94/13 i 98/19)

1. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Sva navedena dokumentacija na natječaj prilaže se u preslici ili kopiji.

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17. i 98/19.), članka 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03., 148/13. i 98/19.) ili članka 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13, 152/14., 39/18. i 32/20) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17 i 98/19.) dužan je dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja (KLASA:035-01/19-01/5; URBROJ:2133-28-01-19-1 od 29.4.2019.g.; KLASA: 035-01/20-01/6, URBROJ:2133-28-01-20-1 od 10.06.2020. g.), koji je dostupan na mrežnim stranicama škole, poveznica:

<http://os-josipdol.skole.hr/upload/os-josipdol/newsattach/1066/Pravilnik_o_nacinu_i_postupku_zaposljavanja.pdf>

O datumu provođenja procjene, odnosno terminu, mjestu i načinu održavanja procjene u Školi kandidati će biti pravovremeno obaviješteni putem web stranice Škole, s napomenom da se kandidati neće posebno pozivati, te ukoliko se ne pojave na procjeni, smatrat će se da su odustali od prijave na natječaj. Kandidati koji ne ulaze na listu kandidata škola ne obavještava o razlozima istog.

Prijavom na natječaj kandidati daju Osnovnoj školi „Josipdol“ privolu za obradu osobnih podataka navedenih u svim dostavljenim prilozima, odnosno ispravama, za potrebe provedbe natječajnog postupka.

Rok za podnošenje prijave na natječaj je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama Škole, s danom objave 7.12.2020. godine

Prijave se dostavljaju neposredno ili poštom na adresu: **Osnovna škola „Josipdol“, Karlovačka 17, 47 303 Josipdol** s naznakom **„za natječaj“**.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom obliku kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

O rezultatima natječaja kandidati će biti obaviješteni putem mrežnih stranica Škole u roku od 15 dana od dana sklapanja ugovora o radu s odabranim kandidatom, iznimno ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

Ravnateljica:

Anđelina Božičević, prof.